|  |
| --- |
| **Analýza vplyvov na služby verejnej správy pre občana** |
| **7.1 Identifikácia služby verejnej správy, ktorá je dotknutá návrhom**  |
| **7.1.1 Predpokladá predložený návrh zmenu existujúcej služby verejnej správy alebo vytvorenie novej služby?** |
| *Zmena existujúcej služby (konkretizujte a popíšte)*  |
| 1. Činnosť na vodnej ceste alebo v jej ochrannom pásme, ktorá by mohla ovplyvniť plynulosť plavby, spôsobiť dočasné alebo trvalé obmedzenie plavebnej prevádzky alebo prerušenie plavebnej dráhy, možno vykonávať len po predchádzajúcom súhlase Dopravného úradu. Dopĺňa sa údaj, kedy musí byť doručená žiadosť o udelenie predchádzajúceho súhlasu Dopravnému úradu, aby mal Dopravný úrad primeraný čas na vybavenie žiadosti. Zároveň sa navrhuje zvýšiť počet dní na vydanie plavebného opatrenia pred plánovanou činnosťou na vodnej ceste alebo v jej ochrannom pásme z dôvodu, aby sa vodcovia plavidiel a prevádzkovatelia plavidiel vedeli na obmedzenie plavebnej prevádzky na vodnej ceste včas pripraviť a plánovať si tak plavbu.2. Upravuje sa osobitné konanie (mimo správneho konania) na vydanie súhlasu s usporiadaním verejného podujatia podľa kapitoly 1 čl. 1.23 Európskych pravidiel pre plavbu na vnútrozemských vodných cestách (CEVNI), ktoré vydáva Dopravný úrad podľa § 39 písm. h) zákona. V praxi sa často stáva, že žiadosť je podaná krátko pred plánovaným uskutočnením verejného podujatia, pričom nie je úplná. Navrhovaná zmena prispeje k tomu, aby tieto žiadosti boli zo strany usporiadateľov verejných podujatí podávané v dostatočnom časom predstihu a zároveň, aby obsahovali potrebné informácie a podklady pre vydanie súhlasu na uskutočnenie verejného podujatia.3. Nahradením zmluvy o budúcej zmluve súhlasom prevádzkovateľa verejného prístavu, sa odstraňujú problémy, ktoré vznikajú v praxi, hlavne vzhľadom na charakter zmluvy o budúcej zmluve, ktorá zaväzuje zmluvné strany uzavrieť v určenej dobe budúcu zmluvu, pričom následné faktické uzavretie zmluvy vôbec nemusí nastať. 4. Upravuje sa maximálna doba platnosti povolenia státia plávajúceho zariadenia tak, aby už nebola viazaná na dobu platnosti lodného osvedčenia, maximálne však na 10 rokov, aby sa zachoval súlad s § 28 ods. 8 zákona. Zníži sa tak administratívne zaťaženie prevádzkovateľov týchto plávajúcich zariadení a aj samotného Dopravného úradu.5. Dopĺňajú sa a spresňujú údaje poskytované fyzickou osobou pri zápise do registra plavidiel s cieľom dosiahnutia efektívnejšej komunikácie s touto osobou pri ďalších úkonoch súvisiacich s registrom plavidiel. Zápisy do registra plavidiel vykonáva Dopravný úrad.6. Navrhuje sa pre zápis plávajúceho zariadenia do registra plavidiel ustanoviť samostatný parameter, a to plochu paluby bez výstupkov, napr. na vyviazanie medzi sebou alebo na vyviazanie plávajúceho zariadenia o breh, keďže zisťovanie užitočnej hmotnosti plávajúceho zariadenia je technologicky obtiažne.7. Pri zápise plávajúceho zariadenia do registra plavidiel nebude potrebné predkladať vyhlásenie o zhode vydané výrobcom pre malé plavidlá, ktoré sú klasifikované ako plávajúce zariadenia, keďže na plávajúce zariadenia sa nevzťahuje nariadenie vlády Slovenskej republiky č. 77/2016 Z. z. o sprístupňovaní rekreačných plavidiel a vodných skútrov na trhu v znení nariadenia vlády Slovenskej republiky č. 329/2019 Z. z.8. Ustanovenie sa zosúlaďuje s kapitolou 2 čl. 2.03 Európskych pravidiel pre plavbu na vnútrozemských vodných cestách (CEVNI) a Dohovorom o ciachovaní lodí vnútrozemskej plavby dojednanom 15. februára 1966 v Ženeve, podľa ktorých ciachovanie plavidla slúži na zistenie hmotnosti nákladu na základe ponoru plavidla a slúži aj na zistenie najväčšieho prípustného výtlaku zodpovedajúceho rovine vodorysky plavidla. Sú druhy plavidiel, ktoré nie sú určené na prepravu cestujúcich a ani na prepravu tovaru a také plavidlá preto nie je potrebné ciachovať. Osobné lode, ktoré slúžia na prepravu cestujúcich však neprepravujú tovar, preto ich tiež nie je potrebné ciachovať. Ciachovanie plavidiel, ktoré nie sú určené na prepravu tovaru, tak predstavuje zbytočnú administratívnu záťaž pre správny orgán a administratívnu a finančnú záťaž pre prevádzkovateľov takých plavidiel.9. Vnútroštátny pomocný lodník nadobúda svoje vedomosti a zručnosti priamo na plavidle bez predchádzajúcich kvalifikačných predpokladov v oblasti vodnej dopravy a nepreukazuje získanie odbornej spôsobilosti, preto mu Dopravný úrad nevydáva preukaz odbornej spôsobilosti. Vydá mu iba vnútroštátnu služobnú lodnícku knižku, kde mu vodca plavidla zapisuje jeho prax na plavidle, pričom práce na plavidle musí vykonávať pod dohľadom odborne spôsobilého člena posádky plavidla, ktorého určí vodca plavidla. Následne, pri dostatočnej plavebnej praxi môže získať odbornú spôsobilosť vnútroštátny lodník a vykonávať práce na plavidle samostatne.10. Aplikačnou praxou pri vykonávaní kvalifikačných kurzov na získanie odbornej spôsobilosti vodcu malého plavidla sa zistilo, že je možné znížiť povinný rozsah hodín teoretickej časti aj praktickej časti kvalifikačného kurzu pre každú kategóriu, bez toho, aby to malo negatívny vplyv na získanie dostatočných vedomostí a zručností na vedenie malého plavidla.11. Zvyšujú sa pokuty za priestupky, z dôvodu, že súčasná výška pokút už nemá represívny účinok a ani preventívny účinok.12. V súčasnosti platné výšky pokút za ustanovené správne delikty už nemajú represívny účinok a ani preventívny účinok a neboli dlhodobo menené, preto sa navrhuje zvýšiť pokuty za správne delikty v priemere o dvojnásobok pri dolnej aj hornej hranici. |
| *Nová služba (konkretizujte a popíšte)* |
| 1. Dopĺňajú sa priestupky za porušenie toho, keď prevádzkovateľ plavidla neoznámi Dopravnému úradu akékoľvek zmeny údajov zapisovaných do registra a nedoloží o tom doklady, a to najneskôr do 30 dní odo dňa, keď táto skutočnosť nastala.2. Dopĺňajú sa 4 nové správne delikty v intenciách súčasného znenia zákona, ktoré doteraz nemohli byť efektívne postihované [v § 40a sa odsek 3 dopĺňa písmenami s) až v)].3. Dopĺňa sa sankcia za to, že ak prevádzkovateľ plavidla opakovane poruší tieto ustanovenia zákona: [§ 22 až 23](#paragraf-22), [§ 24 ods. 10](#paragraf-24.odsek-10), [§ 26](#paragraf-26) a [27](#paragraf-27), [§ 28 ods. 2](#paragraf-28.odsek-2), [3](#paragraf-28.odsek-3) a [6](#paragraf-28.odsek-6), [§ 29 ods. 8](#paragraf-29.odsek-8) a [§ 39c ods. 4](#paragraf-39c.odsek-4), ak malé plavidlo viedla osoba mladšia ako 15 rokov a ak bol prekročený maximálny povolený počet prepravovaných osôb uvedený v lodnom osvedčení plavidla o viac ako dve osoby Dopravný úrad mu uloží pokutu v rozmedzí od 2 000 eur do 50 000 eur. |
| **7.1.2 Špecifikácia služby verejnej správy, ktorá je dotknutá návrhom** |
| *Názov služby*  |
| 1. Súhlas na činnosť na vodnej ceste alebo v jej ochrannom pásme – podanie žiadosti.2. Súhlas s usporiadaním verejného podujatia (na vode) – žiadosť + konanie.3. Konanie o povolení státia plávajúceho zariadenia na vodnej ceste alebo v prístave – súhlas miesto zmluvy.4. Konanie o povolení státia plávajúceho zariadenia na vodnej ceste alebo v prístave – dlhšia doba platnosti povolenia.5. Zápis do registra plavidiel – doplnenie ďalších údajov o FO.6. Zápis do registra plavidiel – plávajúce zariadenie sa bude zapisovať podľa plochy a nie hmotnosti.7. Zápis do registra plavidiel – pre plávajúce zariadenie nie je potrebné vyhlásenie o zhode.8. Ciachovanie plavidiel – plavidlá, ktoré nie sú určené na prepravu tovaru sa nebudú povinné ciachovať.9. Odborná spôsobilosť – vnútroštátny pomocný lodník – preukaz sa nevydáva.10. Vykonávanie kvalifikačných kurzov na vodcu malého plavidla – nižší rozsah hodín kurzu.11. Pokuty za priestupky - zvýšenie.12. Pokuty za správne delikty - zvýšenie.13. Zavedenie správneho poplatku za vykonanie teoretickej skúšky na získanie osobitného povolenia pri plavbe na vodných cestách so špecifickým rizikom, ktoré sú prepojené so splavnou sieťou vodných ciest iného členského štátu.14. Zavedenie správneho poplatku za vydanie kontrolnej knihy odovzdaných olejov. |
| *Platná právna úprava, na základe ktorej je služba poskytovaná (ak ide o zmenu existujúcej služby)* |
| Zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov.Zákon č. 543/2002 Z. z. o ochrane prírody a krajiny v znení neskorších predpisov.Zákon NR SR č. 145/1995 Zb. o správnych poplatkoch v znení neskorších predpisov. |
| *Subjekt, ktorý je na základe platnej právnej úpravy oprávnený službu poskytovať*  |
| Pri všetkých službách je to Dopravný úrad. |
| **7.1.3 O aký vplyv na službu verejnej správy ide?**  |
| *Priamy vplyv (popíšte)*  |
| 1. Súhlas na činnosť na vodnej ceste alebo v jej ochrannom pásme – podanie žiadosti.- zabezpečenie primeraného času pre Dopravný úrad na vybavenie žiadosti,- včasné vydanie plavebného opatrenia Dopravným úradom pred plánovanou činnosťou na vodnej ceste;- zabezpečenie dostatočného času pre vodcov plavidiel s oboznámením sa obmedzenia na vodnej ceste,- zabezpečenie bezpečnej plavebnej prevádzky.2. Súhlas s usporiadaním verejného podujatia (na vode) – žiadosť + konanie.- včasné podanie žiadosti osobou, ktorá organizuje verejné podujatie, ktoré môže mať vplyv na bezpečnosť a plynulosť vodnej dopravy,- zabezpečenie primeraného času pre Dopravný úrad na vybavenie žiadosti,- včasné vydanie plavebného opatrenia Dopravným úradom pred plánovaným verejným podujatím,- zabezpečenie dostatočného času pre vodcov plavidiel s oboznámením sa obmedzenia na vodnej ceste,- zabezpečenie bezpečnej plavebnej prevádzky.3. Konanie o povolení státia plávajúceho zariadenia na vodnej ceste alebo v prístave – súhlas miesto zmluvy.- rýchlejší proces získania požadovaného dokumentu pre žiadateľa o povolenie státia plávajúceho zariadenia, čo spôsobí rýchlejšie podanie žiadosti a možnosť rýchlejšieho získania povolenia.4. Konanie o povolení státia plávajúceho zariadenia na vodnej ceste alebo v prístave – dlhšia doba platnosti povolenia.- nižšia administratívna záťaž pre Dopravný úrad,- nižšia administratívna záťaž pre žiadateľa o povolenie,- nižšia finančná náročnosť pre žiadateľa – menejkrát bude platiť správny poplatok za konanie.5. Zápis do registra plavidiel – doplnenie ďalších údajov o FO.- efektívnejšia a rýchlejšia komunikácia so žiadateľom v konaní o zápis do registra plavidiel,- nižšia administratívna záťaž pre Dopravný úrad.6. Zápis do registra plavidiel – plávajúce zariadenie sa bude zapisovať podľa plochy a nie hmotnosti.- zjednodušenie konania pre Dopravný úrad,- zrýchlenie procesov na zistenie parametra potrebného na zápis do registra plavidiel,- rýchlejšie ukončenie konania o zápise do registra plavidiel.7. Zápis do registra plavidiel – pre plávajúce zariadenie nie je potrebné vyhlásenie o zhode.- zosúladenie praxe v SR s aplikačnou praxou v európskych krajinách,- zníženie administratívnej záťaže pre prevádzkovateľa plávajúceho zariadenia a tiež pre Dopravný úrad8. Ciachovanie plavidiel – plavidlá, ktoré nie sú určené na prepravu tovaru sa nebudú povinne ciachovať.- zosúladenie praxe s aplikačnou praxou v európskych krajinách,- zníženie administratívnej záťaže prevádzkovateľa plavidla, ktoré už nebude podliehať ciachovaniu,- zníženie administratívnej záťaže pre Dopravný úrad.9. Odborná spôsobilosť – vnútroštátny pomocný lodník – preukazu sa nevydáva.- zníženie administratívnej záťaže vnútroštátneho pomocného lodníka, - zníženie administratívnej záťaže pre Dopravný úrad, - úspora financií za výrobu preukazu,- úspora času žiadateľa o preukaz odbornej spôsobilosti – vnútroštátny pomocný lodník.10. Vykonávanie kvalifikačných kurzov na vodcu malého plavidla – nižší rozsah hodín kurzu.- úspora času uchádzačov o získanie preukazu odbornej spôsobilosti vodca malého plavidla.11. Pokuty za priestupky - zvýšenie.- očakáva sa menej priestupkov vzhľadom na ich represívny a preventívny účinok, čím sa zníži administratívna záťaž plavebných inšpektorov na Dopravnom úrade v konaniach.12. Pokuty za správne delikty - zvýšenie.- očakáva sa menej priestupkov vzhľadom na ich represívny a preventívny účinok, čím sa zníži administratívna záťaž plavebných inšpektorov na Dopravnom úrade v konaniach. |
| *Nepriamy vplyv (popíšte)*  |
| Novelou zákona dochádza k zmene zákona NR SR č. 145/1995 Zb. o správnych poplatkoch v znení neskorších predpisov:a. Zavedenie správneho poplatku za vykonanie teoretickej skúšky na získanie osobitného povolenia pri plavbe na vodných cestách so špecifickým rizikom, ktoré sú prepojené so splavnou sieťou vodných ciest iného členského štátu.- zvýšenie administratívnej záťaže Dopravného úradu a aj žiadateľa,- vyššia finančná náročnosť pre žiadateľa.b. Zrušenie správneho poplatku za vydanie preukazu odbornej spôsobilosti pre vnútroštátneho pomocného lodníka - zníženie administratívnej záťaže Dopravného úradu a aj žiadateľa,- nižšia finančná náročnosť pre žiadateľa,c. Zrušenie správneho poplatku za vydanie ciachového preukazu pre plavidlá určené na prepravu cestujúcich alebo nákladov - zníženie administratívnej záťaže Dopravného úradu a aj žiadateľa,- nižšia finančná náročnosť pre žiadateľa.d. Zrušenie správneho poplatku za vydanie ciachového preukazu pre plavidlá neurčené na prepravu cestujúcich alebo nákladov- zníženie administratívnej záťaže Dopravného úradu a aj žiadateľa,- nižšia finančná náročnosť pre žiadateľa.e. Zrušenie správneho poplatku za konanie o predĺžení platnosti ciachového preukazu alebo o vykonaní zmien v ciachovom preukaze alebo o vydaní jeho duplikátu pre plavidlá určené na prepravu cestujúcich alebo nákladov - zníženie administratívnej záťaže Dopravného úradu a aj žiadateľa,- nižšia finančná náročnosť pre žiadateľa.f. Zrušenie správneho poplatku za konanie o predĺžení platnosti ciachového preukazu alebo o vykonaní zmien v ciachovom preukaze alebo o vydaní jeho duplikátu pre plavidlá neurčené na prepravu cestujúcich alebo nákladov- zníženie administratívnej záťaže Dopravného úradu a aj žiadateľa,- nižšia finančná náročnosť pre žiadateľa.g. Zavedenie správneho poplatku za vydanie kontrolnej knihy odovzdaných olejov.- zvýšenie administratívnej záťaže Dopravného úradu a aj žiadateľa,- vyššia finančná náročnosť pre žiadateľa. |
| **7.2 Vplyv služieb verejnej správy na občana** |
| **7.2.1 Náklady**  |
| *Zníženie priamych finančných nákladov*  |
| 4. Konanie o povolení státia plávajúceho zariadenia na vodnej ceste alebo v prístave – zavedenie dlhšej doby platnosti povolenia zníži žiadateľovi náklady za správne poplatky.b. Zrušenie správneho poplatku za vydanie preukazu odbornej spôsobilosti pre vnútroštátneho pomocného lodníka bude mať pozitívny vplyv na dostupnosť tejto služby pre toho, kto sa chce zamestnať ako pomocný lodník na plavidle prevádzkovanom na vnútroštátnych vodných cestách; ruší sa správny poplatok vo výške 10 eur / preukaz.c. Zrušenie správneho poplatku za vydanie ciachového preukazu pre plavidlá určené na prepravu cestujúcich alebo nákladov bude mať pozitívny vplyv na dostupnosť tejto služby pre prevádzkovateľa takého plavidla; ruší sa správny poplatok vo výške 166 eur / plavidlo určené na prepravu cestujúcich alebo nákladov.d. Zrušenie správneho poplatku za vydanie ciachového preukazu pre plavidlá neurčené na prepravu cestujúcich alebo nákladov bude mať pozitívny vplyv na dostupnosť tejto služby pre prevádzkovateľa takého plavidla; ruší sa správny poplatok vo výške 100 eur / plavidlo neurčené na prepravu cestujúcich alebo nákladov.e. Zrušenie správneho poplatku za konanie o predĺžení platnosti ciachového preukazu alebo o vykonaní zmien v ciachovom preukaze alebo o vydaní jeho duplikátu pre plavidlá určené na prepravu cestujúcich alebo nákladov bude mať pozitívny vplyv na dostupnosť tejto služby pre prevádzkovateľa takého plavidla; ruší sa správny poplatok vo výške 56 eur za 1 predĺženie platnosti ciachového preukazu.f. Zrušenie správneho poplatku za konanie o predĺžení platnosti ciachového preukazu alebo o vykonaní zmien v ciachovom preukaze alebo o vydaní jeho duplikátu pre plavidlá neurčené na prepravu cestujúcich alebo nákladov bude mať pozitívny vplyv na dostupnosť tejto služby pre prevádzkovateľa takého plavidla; ruší sa správny poplatok vo výške 34 eur za 1 predĺženie platnosti ciachového preukazu. |
| *Zvýšenie priamych finančných nákladov* |
| a. Zavedenie správneho poplatku za vykonanie teoretickej skúšky na získanie osobitného povolenia pri plavbe na vodných cestách so špecifickým rizikom, ktoré sú prepojené so splavnou sieťou vodných ciest iného členského štátu bude mať negatívny vplyv na dostupnosť tejto služby pre žiadateľa, ktorý chce vykonávať lodného kapitána na vodných cestách so špecifickým rizikom a musí na to vykonať teoretickú skúšku na získanie osobitného povolenia, za ktorú sa stanovuje poplatok vo výške 60 eur.g. Zavedenie správneho poplatku za vydanie kontrolnej knihy odovzdaných olejov bude mať negatívny vplyv na dostupnosť tejto služby pre prevádzkovateľa plavidla s vlastným pohonom alebo prevádzkovateľa plávajúceho zariadenia so zabudovanými nádržami na odpadové vody vo výške 25 eur / kontrolnú knihu.  |
| *Zníženie nepriamych finančných nákladov* |
| 4. Konanie o povolení státia plávajúceho zariadenia na vodnej ceste alebo v prístave – dlhšia doba platnosti povolenia prispeje k ušetreniu za dopravu prevádzkovateľovi plávajúceho zariadenia, ktorý bude s Dopravným úradom riešiť povolenie státia plávajúceho zariadenia na vodnej ceste alebo v prístave po skončení platnosti pôvodného povolenia.7. Zápis do registra plavidiel – pre plávajúce zariadenie nie je potrebné vyhlásenie o zhode, ktoré nebude musieť prevádzkovateľ plávajúceho zariadenia riešiť a tak ušetrí na doprave.8. Ciachovanie plavidiel – plavidlá určené na prepravu cestujúcich alebo nákladov a plavidlá neurčené na prepravu cestujúcich alebo nákladov sa nebudú povinne ciachovať, preto prevádzkovateľ takých plavidiel nebude kontaktovať Dopravný úrad a ušetrí na doprave.  |
| *Zvýšenie nepriamych finančných nákladov* |
| --- |
| **7.2.2 Časový vplyv**  |
| *Zvýšenie času vybavenia požiadavky (popíšte)* |
|  |
| *Zníženie času vybavenia požiadavky (popíšte)* |
| 3. Konanie o povolení státia plávajúceho zariadenia na vodnej ceste alebo v prístave – súhlas miesto zmluvy.- rýchlejší proces získania požadovaného dokumentu pre žiadateľa o povolenie státia plávajúceho zariadenia.4. Konanie o povolení státia plávajúceho zariadenia na vodnej ceste alebo v prístave – dlhšia doba platnosti povolenia.- nižšia administratívna záťaž pre žiadateľa o povolenie.5. Zápis do registra plavidiel – doplnenie ďalších údajov o FO.- efektívnejšia a rýchlejšia komunikácia so žiadateľom o zápis do registra plavidiel, čo je úspora aj jeho času.6. Zápis do registra plavidiel – plávajúce zariadenie sa bude zapisovať podľa plochy a nie hmotnosti.- zrýchlenie procesov na zistenie parametra potrebného na zápis do registra plavidiel, čo zrýchli konanie o zápise do registra plavidiel.7. Zápis do registra plavidiel – pre plávajúce zariadenie nie je potrebné vyhlásenie o zhode.- úspora času prevádzkovateľa plávajúceho zariadenia na zaobstaranie vyhlásenia o zhode.8. Ciachovanie plavidiel – plavidlá, ktoré nie sú určené na prepravu tovaru sa nebudú povinné ciachovať.- úspora času pre prevádzkovateľa plavidla a zníženie jeho administratívnej záťaže.9. Odborná spôsobilosť – vnútroštátny pomocný lodník – preukaz sa nevydáva.- vnútroštátny pomocný lodník nežiada o vydanie preukazu, len sa mu zapisuje plavebná prax do služobnej lodníckej knižky.10. Vykonávanie kvalifikačných kurzov na vodcu malého plavidla – nižší rozsah hodín kurzu.- úspora času uchádzačov o získanie preukazu odbornej spôsobilosti vodca malého plavidla. |
| **7.2.3 Ktorá skupina občanov bude predloženým návrhom ovplyvnená?** *Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je veľkosť tejto skupiny?* |
| 1. Súhlas na činnosť na vodnej ceste alebo v jej ochrannom pásme – podanie žiadosti: môže ísť o každú fyzickú osobu, ktorá by chcela vykonávať nejakú činnosť na vodnej ceste alebo v jej ochrannom pásme, ktorá by mohla ovplyvniť plynulosť plavby, spôsobiť dočasné alebo trvalé obmedzenie plavebnej prevádzky alebo prerušenie plavebnej dráhy. Počet sa preto nedá špecifikovať.2. Súhlas s usporiadaním verejného podujatia (na vode) – žiadosť + konanie: nie je možné špecifikovať ich počet, keďže ktokoľvek z fyzických osôb môže mať dôvod na usporiadanie verejného podujatia (na vode); žiadateľmi sú však skôr právnické osoby. 3. Konanie o povolení státia plávajúceho zariadenia na vodnej ceste alebo v prístave – súhlas miesto zmluvy: ide o prevádzkovateľov plávajúcich zariadení; ich počet (ak sa vyjmú právnické osoby) sa odhaduje na 670 (ich počet je stanovený odborným odhadom, ktorý vychádza z registra plavidiel Dopravného úradu).4. Konanie o povolení státia plávajúceho zariadenia na vodnej ceste alebo v prístave – dlhšia doba platnosti povolenia: ide o prevádzkovateľov plávajúcich zariadení; ich počet (ak sa vyjmú právnické osoby) sa odhaduje na 670 (ich počet je stanovený odborným odhadom, ktorý vychádza z registra plavidiel Dopravného úradu).5. Zápis do registra plavidiel – doplnenie ďalších údajov o FO: ide o fyzické osoby, ktoré sú vlastníkmi, resp. prevádzkovateľmi akéhokoľvek plavidla (zväčša malého plavidla alebo plávajúceho zariadenia) – 12 200 (ich počet je stanovený odborným odhadom, ktorý vychádza z registra plavidiel Dopravného úradu).6. Zápis do registra plavidiel – plávajúce zariadenie sa bude zapisovať podľa plochy a nie hmotnosti: ide o fyzické osoby, ktoré sú vlastníkmi, resp. prevádzkovateľmi plávajúcich zariadení – 670 (ich počet je stanovený odborným odhadom, ktorý vychádza z registra plavidiel Dopravného úradu).7. Zápis do registra plavidiel – pre plávajúce zariadenie nie je potrebné vyhlásenie o zhode: ide o fyzické osoby, ktoré sú vlastníkmi, resp. prevádzkovateľmi plávajúcich zariadení – 670 (ich počet je stanovený odborným odhadom, ktorý vychádza z registra plavidiel Dopravného úradu).8. Ciachovanie plavidiel – plavidlá, ktoré nie sú určené na prepravu tovaru sa nebudú musieť povinne ciachovať: ich počet je stanovený odborným odhadom, ktorý vychádza z registra plavidiel Dopravného úradu – 5.9. Odborná spôsobilosť – vnútroštátny pomocný lodník – preukaz sa nevydáva: išlo by o každého uchádzača, ktorý by sa chcel stať vnútroštátnym pomocným lodníkom, a preto nie je možné ich počet špecifikovať. Ročne by mohlo ísť odborným odhadom max. o 10 občanov.10. Vykonávanie kvalifikačných kurzov na vodcu malého plavidla – nižší rozsah hodín kurzu: išlo by o každého uchádzača, ktorý by chcel získať odbornú spôsobilosť vodcu malého plavidla a musel by absolvovať kvalifikačný kurz. V roku 2023 bolo podaných 1136 žiadostí o skúšku na Dopravný úrad. 11. Pokuty za priestupky – zvýšenie a 12. Pokuty za správne delikty – zvýšenie:Každý účastník plavebnej prevádzky môže byť pri nedodržaní ustanovení zákona o vnútrozemskej plavbe sankcionovaný. V roku 2023 bolo Dopravným úradom uložených 89 blokových pokút a v správnom konaní bolo uložených 37 pokút (podľa Výročnej správy Dopravného úradu z roku 2023 však nie je možné určiť počet pokút uložených fyzickej osobe). 13. Zavedenie správneho poplatku za vykonanie teoretickej skúšky na získanie osobitného povolenia pri plavbe na vodných cestách so špecifickým rizikom, ktoré sú prepojené so splavnou sieťou vodných ciest iného členského štátu:o vykonanie teoretickej skúšky na získanie osobitného povolenia pri plavbe na vodných cestách so špecifickým rizikom môže požiadať ktorýkoľvek lodný kapitán a to aj cudzí štátny príslušník, preto nie je možné špecifikovať ich počet.14. Zavedenie správneho poplatku za vydanie kontrolnej knihy odovzdaných olejov: v registri plavidiel bolo v roku 2023 podľa Výročnej správy Dopravného úradu zapísaných 9369 plavidiel, avšak z nich nie všetky musia viesť kontrolnú knihu odovzdaných olejov a ešte je potrebné odpočítať tie plavidlá, ktoré prevádzkujú právnické osoby. Takú evidenciu Dopravný úrad nevedie a preto ich počet nie je možné uviesť exaktne. |
| **7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?**  |
| *Nové povinnosti (identifikujte)*  |
| a. Zavádza sa nový správny poplatok za vykonanie teoretickej skúšky na získanie osobitného povolenia pri plavbe na vodných cestách so špecifickým rizikom, ktorý bude musieť žiadateľ zaplatiť.g. Zavádza sa nový správny poplatok za vydanie kontrolnej knihy odovzdávaných olejov, ktorý bude musieť prevádzkovateľ plavidla zaplatiť. |
| *Zanikajúce povinnosti (identifikujte)* |
| 7. Zápis do registra plavidiel – prevádzkovateľ pre plávajúce zariadenie nebude musieť predložiť vyhlásenie o zhode.8. Ciachovanie plavidiel - prevádzkovateľ nebude musieť ciachovať plavidlá, ktoré sú určené na prepravu cestujúcich a plavidlá neurčené na prepravu cestujúcich alebo nákladov.9. Odborná spôsobilosť – vnútroštátny pomocný lodník – nevyžaduje sa vydanie preukazu pre túto odbornú spôsobilosť. |
| **7.3 Vplyv na procesy služieb vo verejnej správe** |
| **7.3.1 Ktoré sú dotknuté subjekty verejnej správy?** *Ktoré subjekty verejnej správy sú účastné procesu poskytnutia služby?*  |
| Dopravný úrad |
| **7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?**   |
| *Nové povinnosti (identifikujte)* |
| a. Zavádza sa nový správny poplatok za vykonanie teoretickej skúšky na získanie osobitného povolenia pri plavbe na vodných cestách so špecifickým rizikom, ktorý bude musieť Dopravný úrad spracovať.g. Zavádza sa nový správny poplatok za vydanie kontrolnej knihy odovzdávaných olejov, ktorý bude musieť Dopravný úrad spracovať. |
| *Zanikajúce povinnosti (identifikujte)* |
| 7. Zápis do registra plavidiel – pre plávajúce zariadenie nebude potrebné predložiť vyhlásenie o zhode, ktoré Dopravný úrad nebude už vyžadovať, evidovať a zakladať do spisu.8. Ciachovanie plavidiel - Dopravný úrad nebude ciachovať plavidlá (fyzicky vykonávať túto službu), ktoré sú určené na prepravu cestujúcich a plavidlá neurčené na prepravu cestujúcich alebo nákladov. Nebude ani spracovávať správne poplatky za tieto služby.9. Odborná spôsobilosť – vnútroštátny pomocný lodník – Dopravný úrad nebude vydávať preukazu pre túto odbornú spôsobilosť. |